**รายงานการประชุมคณะอนุกรรมการกลั่นกรองโครงการ ครั้งที่ 1/2563**

**กองทุนหลักประกันสุขภาพองค์การบริหารส่วนตำบลคลองหรัง**

**วันพุธที่ 8 มกราคม 2563 เวลา 13.30 น.**

**ณ ห้องประชุมองค์การบริหารส่วนตำบลคลองหรัง**

**ผู้มาประชุม**

1. นายภูวนาถ รัญเพ็ชร รองนายกองค์การบริหารส่วนตำบลคลองหรัง

2. นางสมใจ ลิ่มทองพันธุ์ ผู้แทนโรงพยาบาลนาหม่อม

3. นายธีระศักดิ์ กั้งเหล้ง ผู้อำนวยการ รพ.สต.บ้านแม่เปียะ

4. นายเขียน บุญผล ผู้ใหญ่บ้านหมู่ที่ 5

5. น.ส.มะลิวรรณ แก้วรัตนะ ผู้ช่วยเจ้าพนักงานสาธารณสุข

**ผู้ไม่มาประชุม**

1. นายวิสูตร์ กาญจนะพิน รองปลัดองค์การบริหารส่วนตำบลคลองหรัง

**ผู้เข้าร่วมประชุม**

1. น.ส.ชุติมน แก้วรุ่งเรือง ผู้ดูแลเด็ก ศูนย์พัฒนาเด็กเล็กตำบลคลองหรัง

 2. นางช่วงทิพย์ ขาวคุ้ง ประธาน อสม.ตำบลคลองหรัง

 3. นางแนบ นวลสุวรรณ ประธาน อสม.ม.2

 4. นางนิตยา พรมสุวรรณ ประธาน อสม.ม.1

 5. น.ส.ประภา ยกถาวร ประธาน อสม.ม.6

 6. นางอาภรณ์ ไกรแก้ว ประธาน อสม.ม.3

**เริ่มประชุมเวลา 14.10 น.**

 เมื่อที่ประชุมพร้อม นายภูวนาถ รัญเพ็ชร ตำแหน่ง ประธานในการประชุม ได้กล่าวเปิดและดำเนินการประชุม ดังนี้

**นายภูวนาถ รัญเพ็ชร :** เรียนคณะอนุกรรมการกลั่นกรองโครงการและสวัสดีผู้เข้าร่วมประชุมทุกท่าน

**รองนายก อบต.คลองหรัง** สำหรับวันนี้เป็นการประชุมคณะอนุกรรมการกลั่นกรองโครงการที่ขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลคลองหรัง ครั้งที่ 1/2563 โดยในวันนี้ก็ขอดำเนินตามระเบียบวาระการประชุม ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายภูวนาถ รัญเพ็ชร :** งานวันเด็กแห่งชาติขององค์การบริหารส่วนตำบลคลองหรังในวันเสาร์ที่ 11

**รองนายก อบต.คลองหรัง** สิงหาคม 2563 บริเวณลานกีฬาสนามกีฬาภูริวิจิตร และมีการแข่งขันฟุตซอลในงานวันเด็กที่จะถึงนี้

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**นายภูวนาถ รัญเพ็ชร :** รับรองรายงานการประชุมคณะอนุกรรมการกลั่นกรองโครงการ ครั้งที่ 2/2562

**รองนายก อบต.คลองหรัง** เมื่อวันศุกร์ ที่ 13 กันยายน 2562 เวลา 13.30 น.

**น.ส.มะลิวรรณ แก้วรัตนะ :** ตามที่ได้มีการประชุมเมื่อวันที่ 13 กันยายน 2562 ได้มีการประชุม

**ผช.จพง.สาธารณสุข** คณะอนุกรรมการกลั่นกรองโครงการ ครั้งที่ 2/2562 มีผู้เข้าร่วมประชุม 5 คน ผู้ไม่มาประชุม 1 คน และผู้ข้าร่วมประชุม 6 คน โดยในวันดังกล่าวได้พิจารณากลั่นกรองโครงการที่ขอรับการสนับสนุนในปีงบประมาณ 2563 และคณะกรรมการกลั่นกรองโครงการได้แนะนำและให้ปรับแก้โครงการตามเอกสารที่แนบท้ายรายงานการประชุมคณะอนุกรรมการพิจารณากลั่นกรองโครงการ ครั้งที่ 2/2562

**ที่ประชุม** **:** มีมติรับรองรายงานการประชุมอนุกรรมการกลั่นกรองโครงการ เมื่อวันที่ 13 กันยายน 2562

**ระเบียบวาระที่ 3 เรื่องเพื่อทราบ**

 **-**

**ระเบียบวาระที่ 4 เรื่องเพื่อพิจารณา**

4.1 พิจารณากลั่นกรองโครงการที่ขอรับการสนับสนุนจากกองทุนหลักประกันสุขภาพ อบต.คลองหรัง ครั้งที่ 1/2563

**4.1.1 โครงการตรวจประเมินร้านอาหาร แผงลอย จำหน่ายอาหารตำบลคลองหรัง ปี 2563 โดย โรงพยาบาลส่งเสริมสุขภาพตำบลบ้านแม่เปียะ**

**นายธีระศักดิ์ กั้งเหล้ง** : ในโครงการตรวจประเมินร้านอาหาร แผงลอย จำหน่ายอาหารตำบลคลองหรัง ปี **ผอ.รพ.สต.บ้านแม่เปียะ** 2563 ขอสนับสนุนงบประมาณ 1,248 บาท กลุ่มเป้าหมายที่เข้าร่วมโครงการ

ในครั้งนี้ มีอยู่ 3 กลุ่มหลัก 1. กลุ่มผู้ประกอบการร้านอาหาร/แผงลอย จำนวน 13 ร้าน มีวัตถุประสงค์ 1 เพื่อให้ผู้บริโภคได้บริโภคอาหารที่ปลอดภัย ถูกสุขลักษณะ 2. ผู้ประกอบการร้านอาหาร แผงลอยจำหน่ายอาหาร มีการพัฒนาได้ตามมาตรฐาน ที่เกี่ยวข้อง จำนวน 2 ร้าน 11 แผงลอย ตัวชี้วัด 1. ผู้ประกอบการ ร้านอาหาร แผงลอยจำหน่ายอาหารในตำบลคลองหรัง ได้มาตรฐานที่เกี่ยวข้อง 2. ผู้ประกอบการ ร้านอาหาร/แผงลอยจำหน่ายอาหาร มีความรู้เรื่องอาหารปลอดภัย และผลกระทบจากการใช้ภาชนะโฟมและพลาสติก กิจกรรมหลักและกิจกรรมย่อย 1. กิจกรรมการออตรวจสอบ แนะนำด้านอาหารปลอดภัยโดยใช้น้ำยาตรวจ SI 2 จำนวน 2 ร้าน และแผงลอย จำนวน 11 แผงลอย งบประมาณ จัดซื้อน้ำยาตรวจ SI 2 จำนวน 2 กล่อง (1 กล่อง/50 ขวด) กล่องละ 642 บาท เป็นเงิน 1,248 บาท 2. การประชุมผู้ประกอบการและเครือข่าย

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 และแก้ไขในส่วนของวิธีดำเนินการ ข้อที่ 1. จัดทำโครงการ ฯ เพื่อเสนอของบประมาณจากกองทุนหลักประกันสุขภาพเทศบาลตำบลสามชุก เป็น 1. จัดทำโครงการ ฯ เพื่อเสนอของบประมาณจากกองทุนหลักประกันสุขภาพองค์การบริหารส่วนตำบลคลองหรัง

**4.1.2 โครงการเจาะเลือดหารสารตกค้างกลุ่มเสี่ยงผู้ใช้สารเคมีตำบลคลองหรัง โดย โรงพยาบาลส่งเสริมสุขภาพตำบลบ้านแม่เปียะ**

**นายธีระศักดิ์ กั้งเหล้ง** : สำหรับโครงการเจาะเลือดหารสารตกค้างกลุ่มเสี่ยงผู้ใช้สารเคมีตำบลคลองหรัง

**ผอ.รพ.สต.บ้านแม่เปียะ** งบประมาณที่ขอรับการสนับสนุน 1,830 บาท มีวัตถุประสงค์ 1. เพื่อให้ประชาชนกลุ่มเป้าหมายได้รับการคัดกรองสารเคมีในเลือด 2. เพื่อให้ความรู้ ความเข้าใจที่ถูกต้องในการใช้สารเคมีเพื่อการเกษตร 3. เพื่อป้องกันโรคและภาวะแทรกซ้อนที่เกิดขึ้นจากสารเคมีทางการเกษตร ตัวชี้วัดความสำเร็จ 1.ร้อยละของเกษตรกรได้รับการตรวจสารพิษตกค้างในเลือด ร้อยละ 100 2. ร้อยละของเกษตรกรมีความรู้เกี่ยวกับการใช้สารเคมีอย่างถูกต้องร้อยละ 90 กิจกรรมหลัก 1. ลงทะเบียน/ตรวจสุขภาพเบื้องต้น กิจกรรมย่อย 1. เจาะเลือดเกษตรกรหาสารตกค้าง จำนวน 100 คน งบประมาณ ค่ากระดาษทดสอบหาปริมาณโคลีนเอสเตอเรส 1 กล่อง ๆ ละ 900 บาท เป็นเงิน 900 บาท ค่าเข็มเจาะปลายนิ้ว 200 ชิ้น ราคา 750 บาท เป็นเงิน 750 บาท ค่า capillary tube 1 กล่อง (1 กล่อง มี 100 tube) ราคากล่องละ 180 เป็นเงิน 180 บาท มีเป้าหมาย กลุ่มประชาชนทั่วไปที่มีความเสี่ยง 100 คน ผลที่คาดว่าจะได้รับ 1. เกษตรกรมีผลเลือดระดับปกติและปลอดภัย ร้อยละ 70 2. เกษตรกรมีพฤติกรรมการป้องกันการใช้สารเคมีได้อย่างถูกต้องและปลอดภัย ร้อยละ 100

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 และ เพิ่มชุดคัดกรองเป็น 500 ชุด เพื่อให้ครอบคลุมถึงผู้ใช้สารรายอื่น ๆ ในตำบลคลองหรัง

 **4.1.3 โครงการเฝ้าระวังและป้องกันโรคไข้เลือดออก ประจำปีงบประมาณ 2563 โดย สำนักปลัด องค์การบริหารส่วนตำบลคลองหรัง**

**น.ส.มะลิวรรณ แก้วรัตนะ :** สำหรับโครงการเฝ้าระวังและป้องกันโรคไข้เลือดออก ประจำปีงบประมาณ 2563

**ผช.จพง.สาธารณสุข** โดย สำนักปลัด องค์การบริหารส่วนตำบลคลองหรัง มีเป้าหมาย คือ กลุ่มประชาชนทั่วไปที่มีภาวะเสี่ยง มีวัตถุประสงค์ 1. เพื่อกระตุ้นให้ชุมชนตระหนักถึงอันตรายของยุงลาย และโรคไข้เลือดออก 2. เพื่อลดอัตราการเกิดโรคไข้เลือดออกของประชาชนในพื้นที่และป้องกันการแพร่เชื้อในชุมชน 3. เพื่อสร้างความร่วมมือ ร่วมใจของชุมชนและโรงเรียนในการแก้ไขปัญหาและควบคุมป้องกันโรคไข้เลือดออก 4. เพื่อป้องกันและควบคุมการแพร่ระบาดของโรคไข้เลือดออก ตัวชี้วัด 1. ผู้นำชุมชน/ประชาชน/นักเรียน มีความรู้ ความเข้าใจ เรื่องไข้เลือดออกตลอดจนตระหนักถึงภัยไข้เลือดออก เพิ่มขึ้นร้อยละ 90 2. อัตราการเกิดโรคไข้เลือดออกของประชาชนในพื้นที่ลดลงร้อยละ 90 3. ชุมชนและโรงเรียนให้ความร่วมมือในการแก้ไขปัญหาและควบคุมป้องกันโรคไข้เลือดออก 4. สามารถควบคุมโรคไข้เลือดออกได้อย่างรวดเร็วและยั่งยืน มิให้มีการแพร่ระบาดในชุมชนและโรงเรียน กิจกรรมหลักและกิจกรรมย่อย 1. กิจกรรมพ่นหมอกควันกำจัดยุงลายและแจกทรายอะเบท 1.1 กิจกรรมย่อย จัดซื้อเคมีภัณฑ์และวัสดุ อุปกรณ์ ค่าเคมีภัณฑ์ ขนาด 1 ลิตร 2 ขวด ๆ ละ 1,600 บาท = 3,200 บาท ค่าน้ำมันสำหรับผสมเคมีภัณฑ์กำจัดยุงตัวเต็มวัย จำนวน 6 หมู่บ้าน = 3,000 บาท ค่าทรายกำจัดลูกน้ำ 1 ถัง ๆ ละ 4,200 บาท = 4,200 บาท ค่าสเปรย์กันยุง จำนวน 1 ลัง ลังละ 2,800 บาท = 2,800 บาท ค่าชุดป้องกันสารเคมี จำนวน 1 ชุด ๆ ละ 1,000 บาท = 1,000 บาท ค่าหน้ากากเซฟตี้พร้อมไส้กรอง จำนวน 2 ชิ้น ชิ้นละ 500 บาท = 1,000 บาท ค่าหน้ากากกันฝุ่นละอองขนาดเล็ก N95 จำนวน 4 ชิ้น ชิ้นละ 50 บาท = 200 บาท ค่าหน้ากากอนามัย จำนวน 10 กล่อง ๆ ละ 100 บาท = 1,000 บาท ค่าถุงมือยางสีส้ม จำนวน 5 คู่ ๆ ละ 40 บาท = 200 บาท 2. จัดทำสื่อประชาสัมพันธ์รณรงค์โรคไข้เลือดออก กิจกรรมย่อย จัดทำสื่อประชาสัมพันธ์ ค่าไวนิลประชาสัมพันธ์ จำนวน 6 ป้าย = 5,000 บาท 3. อสม.และนักเรียนร่วมเดินรณรงค์ป้องกันโรคไข้เลือดออกในชุมชน 2 ครั้ง/ปี - เจ้าหน้าที่ รพ.สต. เดินรณรงค์ให้ความรู้และมาตรการป้องกันโรคไข้เลือดออกและแจกสติ๊กเกอร์รณรงค์โรคไข้เลือดออกตามบ้านเรือน - อสม.ร่วมสำรวจลูกน้ำยุงลาย - ผู้นำชุมชน อสม. นักเรียนเก็บขยะและทำลายแหล่งเพาะพันธุ์โรคไข้เลือดออก รายละเอียดค่าใช้จ่าย ค่าป้ายไวนิล 1,500 บาท ป้ายถือประชาสัมพันธ์ 1,500 บาท ค่าอาหารว่างและเครื่องดื่ม จำนวน 60 คน ๆ ละ 25 บาท = 1,500 บาท อุปกรณ์เบ็ดเตล็ด 500 บาท 4. จัดซื้ออุปกรณ์เบ็ดเตล็ด 1,400 บาท 5. รับรายงานผู้ป่วยไข่เลือดออกในตำบลคลองหรังจากศูนย์ระบาดอำเภอนาหม่อม และลงดำเนินการควบคุมป้องกันโรคภายใน 24 ชั่วโมงหลังรับแจ้ง 5.1 ทีมพ่นหมอกควันลงพ่นสารเคมีเพื่อควบคุมการระบาดของโรคในระยะรัศมี 100 เมตร จากบ้านผู้ป่วย 2 ครั้ง ภายใน 7 วัน 6. ทำแผนปฏิบัติงานพ่นสารเคมีกำจัดยุงในวัดสำนักสงฆ์ โรงเรียน ศูนย์พัฒนาเด็กเล็ก 6.1 กิจกรรมย่อย ส่งแผนปฏิบัติงานพ่นสารเคมีกำจัดยุงให้หน่วยงานที่เกี่ยวข้องทราบและมีการกำกับการปฏิบัติตามแผน ผลที่คาดว่าจะได้รับ 1. สามารถลดอัตราผู้ป่วยโรคไข้เลือดออกของประชาชนและนักเรียนในเขตองค์การบริหารส่วนตำบลคลองหรัง 2. ชุมชนและโรงเรียน ร่วมมือร่วมใจในการแก้ไขปัญหาและควบคุมโรคไข้เลือดออก 3. ผู้นำชุมชน/ประชาชน/นักเรียน มีความรู้ ความเข้าใจเรื่องไข้เลือดออกตลอดจนตระหนักถึงภัยไข้เลือดออก 4. สามารถควบคุมโรคไข้เลือดออกได้อย่างรวดเร็วและยั่งยืนเพื่อมิให้มีการแพรร่ระบาดในชุมชนและโรงเรียน

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 ตัดค่าทรายกำจัดลูกน้ำยุงลาย (ทรายอะเบท)ออกเนื่องจากซ้ำซ้อนกับงบประมาณอีกโครงการหนึ่ง ค่าสเปรย์กันยุงปรับเป็นค่าโลชั่นกันยุง ในส่วนกิจกรรมที่ 3. อสม.และนักเรียนร่วมเดินรณรงค์ป้องกันโรคไข้เลือดออกในชุมชน 2 ครั้ง/ปี - เจ้าหน้าที่ รพ.สต. เดินรณรงค์ให้ความรู้และมาตรการป้องกันโรคไข้เลือดออกและแจกสติ๊กเกอร์รณรงค์โรคไข้เลือดออกตามบ้านเรือน - อสม.ร่วมสำรวจลูกน้ำยุงลาย - ผู้นำชุมชน อสม. นักเรียนเก็บขยะและทำลายแหล่งเพาะพันธุ์โรคไข้เลือดออก รายละเอียดค่าใช้จ่าย ค่าป้ายไวนิล 1,500 บาท ป้ายถือประชาสัมพันธ์ 1,500 บาท ค่าอาหารว่างและเครื่องดื่ม จำนวน 60 คน ๆ ละ 25 บาท = 1,500 บาท อุปกรณ์เบ็ดเตล็ด 500 บาท ให้ตัดงบประมาณในส่วนของตรงนี้ออกไปเนื่องจากควรจะเป็นหน้าที่หลักของกลุ่มอาสาสมัครสาธารณสุขประจำหมู่บ้าน แทนในการออกประชาสัมพันธ์ และปรับลดงบประมาณเหลือ 25,000 บาท

**4.1.4 โครงการรณรงค์ควบคุมและป้องกันโรคไข้เลือดออกในพื้นที่ตำบลคลอง หรัง ประจำปีงบประมาณ 2563 โดย อาสาสมัครสาธารณสุขประจำตำบลคลอง หรัง**

**น.ส.มะลิวรรณ แก้วรัตนะ :** โครงการรณรงค์ควบคุมและป้องกันโรคไข้เลือดออกในพื้นที่ตำบลคลองหรัง

**ผช.จพง.สาธารณสุข** ประจำปีงบประมาณ 2563 โดย อาสาสมัครสาธารณสุขประจำตำบลคลองหรัง งบประมาณที่ขอรับการสนับสนุน 35,000 บาท วัตถุประสงค์ 1 เพื่อลดจำนวนผู้ป่วยด้วยโรคไข้เลือดออกและไข้ติดเชื้อไวรัสซิกา 2. เพื่อสร้างความตระหนักถึงอันตรายของโรคไข้เลือดออก และโรคไข้ติดเชื้อไวรัสซิกา 3. เพื่อกำจัดลูกน้ำยุงลาย และยุงลายพาหะนำโรคในบ้าน ชุมชน โรงเรียน ตัวชี้วัดความสำเร็จ 1. อัตราการเกิดไข้เลือดออกและไข้ติดเชื้อไวรัสซิกาในชุมชนลดลงร้อยละ 80 2. ผู้นำชุมชน/ประชาชน/นักเรียน มีความรู้ ความเข้าใจเรื่องไข้เลือดออกและไข้ติดเชื้อไวรัสซิกาตลอดจนตระหนักถึงภัยไข้เลือดออกและไข้ติดเชื้อไวรัสซิกาเพิ่มขึ้นร้อยละ 80 3. ลูกน้ำยุงลายและยุงลายที่เป็นพาหะนำโรคในบ้านชุมชน โรงเรียน ถูกกำจัดและมีปริมาณลงลงร้อยละ 80 กิจกรรมหลักและกิจกรรมย่อย 1. กิจกรรมประชุมหารือวางแผนในการป้องกัน ควบคุมโรคไข้เลือดออก และโรคไข้ซิกา (สาธารณสุขอำเภอนาหม่อม, รพ.สต.บ้านแม่เปียะ, องค์การบริหารส่วนตำบลคลองหรัง, โรงพยาบาลนาหม่อม, ผู้นำหมู่บ้าน, และอาสาสมัครสาธารณสุขประจำหมู่บ้านทุกหมู่บ้าน) 1.1 ประชุมหารือร่วมกับ (สาธารณสุขอำเภอนาหม่อม, รพ.สต.บ้านแม่เปียะ, องค์การบริหารส่วนตำบลคลองหรัง, โรงพยาบาลนาหม่อม, ผู้นำหมู่บ้านและอาสาสมัครสาธารณสุขประจำหมู่บ้านทุกหมู่บ้าน) ค่าอาหารว่าง 25 บาท 20 คน = 500 บาท 2. กิจกรรมทำลายแหล่งเพาะพันธุ์ลูกน้ำยุงลายและใส่ทรายอะเบท 2.1 อสม. ตำบลคลองหรัง จำนวน 87 คน เจ้าหน้าที่ รพ.สต.บ้านแม่เปียะ จำนวน 3 คน เจ้าหน้าที่ องค์การบริหารส่วนตำบลคลองหรัง จำนวน 2 คน ผู้นำท้องที่ จำนวน 6 คน รวมลงพื้นที่สำรวจลูกน้ำยุงลาย และกำจัดแหล่งเพาะพันธุ์ลูกน้ำยุงลาย และใส่ทราบอะเบท ในโรงเรียน ศูนย์พัฒนาเด็กเล็ก วัด และสำนักสงฆ์ในพื้นที่ จำนวน 2 ครั้ง/ปี ค่าอาหารว่าง 25 บาท 98 คน 2 ครั้ง = 4,900 บาท ค่าทรายอะเบท 2 ถัง 4,800 บาท = 9,600 บาท 3. กิจกรรมประชาสัมพันธ์ให้ความรู้เกี่ยวกับการป้องกันโรคไข้เลือดออกและไข้ติดเชื้อไวรัสซิกา 3.1 จัดทำป้ายไวนิลประชาสัมพันธ์โครงการ ค่าไวนิลประชาสัมพันธ์และกรอบไม้ พร้อมติดตั้ง 6 ป้าย ๆ ละ 800 บาท = 4,800 บาท 4. กิจกรรมพ่นหมอกควัน กรณีมีผู้ป่วย 4.1 กิจกรรมพ่นหมอกควัน ครั้งละ 300 บาท จำนวน 44 ครั้ง = 13,200 บาท 5. ค่าใช้จ่ายเบ็ดเตล็ด จำนวน 2,000 บาท ผลที่คาดว่าจะได้รับ 1. จำนวนผู้ป่วยด้วยโรคไข้เลือดออกและไข้ติดเชื้อไวรัสซิกาลดลง 2.ประชาชนตระหนักในเรื่องการดูแลตนเองให้ปลอดภัยจากโรคไข้เลือดออก และไข้ติดเชื้อไวรัสซิกา 3. จำนวนลูกน้ำยุงลาย และยุงลายพาหะนำโรคในบ้าน ชุมชน โรงเรียนลดลง

**ที่ประชุม :** ที่ประชุมมีมติให้ปรับเปลี่ยนในส่วนของกิจกรรมที่ 3.กิจกรรมประชาสัมพันธ์ให้ความรู้เกี่ยวกับการป้องกันโรคไข้เลือดออกและไข้ติดเชื้อไวรัสซิกา 3.1 จัดทำป้ายไวนิลประชาสัมพันธ์โครงการ ค่าไวนิลประชาสัมพันธ์และกรอบไม้ พร้อมติดตั้ง 6 ป้าย ๆ ละ 800 บาท = 4,800 บาท ให้เปลี่ยนเป็น 3. อสม.และนักเรียนร่วมเดินรณรงค์ป้องกันโรคไข้เลือดออกในชุมชน 2 ครั้ง/ปี - เจ้าหน้าที่ รพ.สต. เดินรณรงค์ให้ความรู้และมาตรการป้องกันโรคไข้เลือดออกและแจกสติ๊กเกอร์รณรงค์โรคไข้เลือดออกตามบ้านเรือน - อสม.ร่วมสำรวจลูกน้ำยุงลาย - ผู้นำชุมชน อสม. นักเรียนเก็บขยะและทำลายแหล่งเพาะพันธุ์โรคไข้เลือดออก รายละเอียดค่าใช้จ่าย ค่าป้ายไวนิล 1,500 บาท ป้ายถือประชาสัมพันธ์ 1,500 บาท ค่าอาหารว่างและเครื่องดื่ม จำนวน 60 คน ๆ ละ 25 บาท = 1,500 บาท อุปกรณ์เบ็ดเตล็ด 500 บาท และ 4. กิจกรรมพ่นหมอกควัน กรณีมีผู้ป่วย 4.1 กิจกรรมพ่นหมอกควัน ครั้งละ 300 บาท จำนวน 44 ครั้ง = 13,200 บาท 5. ค่าใช้จ่ายเบ็ดเตล็ด จำนวน 2,000 บาท คณะกรรมการมีแนวคิดให้สอบถามพี่เลี้ยงกองทุนถึงการของบประมาณในส่วนของค่าจ้างเหมาพ่นหมอกควัน

 **4.1.5 โครงการดูแลมารดาหลังคลอดตำบลคลองหรังด้วยกลุ่มแพทย์แผนไทยตำบลคลองหรัง ปี 2563 โดย ชมรมแพทย์แผนไทยตำบลคลองหรัง**

**นางแนบ นวลสุวรรณ :** โครงการดูแลมารดาหลังคลอดตำบลคลองหรังด้วยกลุ่มแพทย์แผนไทยตำบลคลอง

**ปธ.ชมรมแพทย์แผนไทย** หรัง ปี 2563 โดย ชมรมแพทย์แผนไทยตำบลคลองหรัง งบประมาณที่ขอรับการสนับสนุน 16,900 บาท กลุ่มเป้าหมาย คือ มารดาหลังคลอดในตำบลคลองหรัง มีวัตถุประสงค์เพื่อให้มารดาหลังคลอดในตำบลคลองหรังได้รับการส่งเสริมสุขภาพ ฟื้นฟูสมรรถภาพด้วยวิธีการแพทย์แผนไทย 2. ส่งเสริมให้มารดาหลังคลอดด้วยการแพทย์แผนไทยมากขึ้นและสามารถนำความรู้ที่ได้ไปใช้ได้อย่างถูกต้อง ตัวชี้วัดความสำเร็จ 1. มารดาหลังคลอดตำบลคลองหรังได้รับการดูแลหลังคลอดด้วยวิธีแพทย์แผนไทย 2. มารดาหลังคลอดมีความรู้เรื่องการดูแลตนเองหลังคลอดด้วยวิธีแพทย์แผนไทย กิจกรรมหลักและกิจกรรมย่อย 1. การดูแลมารดาหลังคลอด ด้วยการอบสมุนไพร การทับหม้อเกลือ การประคบสมุนไพร ค่าใช้จ่าย ค่าตู้อบสมุนไพร จำนวน 1 ตู้ = 13,000 บาท ค่าหม้อหุงข้าวไฟฟ้า จำนวน 1 ชุด = 1,000 บาท ค่าหม้อดิน 20 ลูก ๆ ละ 20 บาท = 400 บาท ค่าเตาไฟฟ้า 1 คู่ 1 ชุด = 1,700 บาท ค่าลูกประคบสมุนไพร จำนวน 10 ลูก ๆ ละ 30 บาท = 300 บาท และไวนิลโครงการฯ = 500 บาท ผลที่คาดว่าจะได้รับ 1. หญิงหลังคลอดได้รับการฟื้นฟูสมรรถภาพด้วยวิธีการแพทย์แผนไทย 2. หญิงหลังคลอดได้รับความรู้เกี่ยวกับการดูแลมารดาหลังคลอดด้วยวิธีการแพทย์แผนไทย 3. สามารถเปิดให้บริการการดูแลหญิงหลังคลอดด้วยแพทย์แผนไทย ของกลุ่มแพทย์แผนไทยตำบลคลองหรังได้อย่างสมบูรณ์

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 แนบรายงานการประชุมสำหรับกลุ่มหรือชมรมต่าง ๆ เพิ่มอุปกรณ์ผ้าด้ายดิบ เกลือ ในรายละเอียดค่าใช้จ่าย และปรับลดอุปกรณ์ที่เป็นครุภัณฑ์ โดยครุภัณฑ์ที่สามารถขอสนับสนุนได้ในโครงการประเภทที่ 2 คือ ไม่เกิน 10,000 บาท

 **4.1.6 โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 1 บ้านคลองหรัง**

 **4.1.7 โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 3 บ้านใหม่**

 **4.1.8 โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 5 บ้านต้นปริง**

 **4.1.9 โครงการ อสม.คัดกรองโรคเบาหวานความดันโลหิตสูงและโรคเบาหวาน ปีงบประมาณ 2563 โดย อาสาสมัครสาธารณสุขประจำหมู่บ้าน หมู่ที่ 6 บ้านปลักทิง**

**นางช่วงทิพย์ ขาวคุ้ง :** สำหรับโครงการ อสม.คัดกรองโรคเบาหวานความดันโลหิตสูงและโรคเบาหวาน

**ปธ.อสม.ต.คลองหรัง** ปีงบประมาณ 2563 นี้จะมีอาสาสมัครสาธารณสุขในหมู่ที่ 1 หมู่ที่ 3 หมู่ที่ 5 และหมู่ที่ 6 มีวัตถุประสงค์ 1. เพื่อจัดหาเครื่องวัดความดันโลหิตสูง เครื่องตรวจน้ำตาลในเลือด ให้เพียงพอสำหรับบริการดูแลสุขภาพประชาชน 2. เพื่อติดตามกลุ่มเสี่ยงในการควบคุมระดับน้ำตาลในเลือดและความดันโลหิต 3. เพื่อให้ประชาชนอายุ 35 ปีขึ้นไป ได้รับการคัดกรองโรคความดันโลหิตสูง และโรคเบาหวาน ครอบคลุมทุกราย ตัวชี้วัดความสำเร็จ 1. หมู่บ้านมีเครื่องวัดความดันโลหิต เครื่องตรวจน้ำตาลในเลือด อย่างเพียงพอ 2. กลุ่มเสี่ยงได้รับการตรวจระดับน้ำตาลในเลือดและความดันโลหิตสม่ำเสมอ 3. ประชาชนอายุ 35 ปีขึ้นไป ได้รับการคัดกรองความดันโลหิตสูง และโรคเบาหวาน ทุกคน กิจกรรมหลักและกิจกรรมย่อย 1. เพื่อจัดหาเครื่องวัดความดันโลหิต เครื่องตรวจน้ำตาลในเลือด ให้เพียงพอสำหรับบริการดูแลสุขภาพ งบประมาณ ค่าจัดซื้อเครื่องวัดความดันโลหิต 2 เครื่อง ๆ ละ 3,000 บาท เป็นเงิน 6,000 บาท ค่าจัดซื้อเครื่องวัดน้ำตาลในเลือด 2 เครื่อง ๆ ละ 3,000 บาท เป็นเงิน 6,000 บาท 2. ลงทะเบียน/ตรวจสุขภาพเบื้องต้น กิจกรรมย่อย ชั่งน้ำหนัก, วัดความดัน, ตรวจ DTX , วัดรอบเอว ผลที่คาดว่าจะได้รับ 1. หมู่บ้านมีเครื่องวัดความดันโลหิต เครื่องตรวจน้ำตาลในเลือด เพียงพอสำหรับบริการดูแลสุขภาพประชาชน 2. อสม.ร่วมกับเจ้าหน้าที่สาธารณสุข คัดกรองผู้ป่วยโรคความดันโลหิตสูง และโรคเบาหวาน ได้อย่างรวดเร็วทั่วถึง และครอบคลุมมากขึ้น 3. อสม.ติดตามการปรับเปลี่ยนพฤติกรรมเพื่อป้องกันโรคความดันโลหิตสูงและโรคเบาหวาน ได้อย่างรวดเร็วและมีประสิทธิภาพเพิ่มขึ้น

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 แนบรายงานการประชุมสำหรับกลุ่มหรือชมรมต่าง ๆ ให้ปรับในส่วนของค่าเครื่องวัดความดันเป็นเครื่องละ 2,800 บาท และค่าเครื่องวัดน้ำตาลในเลือดเป็นเครื่องละ 2,000 บาท และขอให้ อาสาสมัครสาธารณสุขประจำหมู่บ้านทุกหมู่บ้านเสนอโครงการดังกล่าวข้างต้นด้วย

 **4.1.10 โครงการป้องกันโรคติดต่อทางเพศสัมพันธ์และป้องกันการตั้งครรภ์ไม่พร้อม ในปีงบประมาณ 2563 โดย ศูนย์พัฒนาครอบครัวในชุมชนตำบลคลอง หรัง**

**น.ส.มะลิวรรณ แก้วรัตนะ :** สำหรับโครงการป้องกันโรคติดต่อทางเพศสัมพันธ์และป้องกันการตั้งครรภ์ไม่พร้อม

**ผช.จพง.สาธารณสุข** ในปีงบประมาณ 2563 โดย ศูนย์พัฒนาครอบครัวในชุมชนตำบลคลองหรัง กลุ่มเป้าหมาย คือ กลุ่มเด็กวัยเรียนและเยาวชน จำนวน 50 คน วัตถุประสงค์ 1. เพื่อสร้างความตระหนัก และองค์ความรู้เรื่องบทบาทและคุณค่าของความเป็นชาย/หญิง ในสังคม พัฒนาการทางเพศ การจัดการอารมณ์ สัมพันธภาพทางเพศ พฤติกรรมเสี่ยงทางเพศของวัยรุ่น จำนวน 50 คน 2. เสริมสร้างความภาคภูมิใจในตนเองของวัยรุ่น และมีทักษะในการปฏิเสธต่อพฤติกรรมที่เสี่ยงต่อการดำรงชีวิต จำนวน 50 คน ตัวชี้วัดความสำเร็จ 1. เยาวชนมีความตระหนักและมีองค์ความรู้เรื่องบทบาทและคุณค่าของความเป็นชาย/หญิง ในสังคมพัฒนาการทางเพศ การจัดการอารมณ์ สัมพันธภาพทางเพศ พฤติกรรมเสี่ยงทางเพศของวัยรุ่น การเสริมสร้างสุขภาพวัยรุ่น ร้อยละ 80 2. เยาวชนมีการเสริมสร้างความภาคภูมิใจในตนเอง และมีทักษะในการปฏิเสธต่อพฤติกรรมเสี่ยงต่อการดำรงชีวิต ร้อยละ 80 กิจกรรมหลักและกิจกรรมย่อย 1. กิจกรรมสร้างเสริมค่านิยมใหม่ให้กับวัยรุ่น กิจกรรมย่อย 1.1 กิจกรรมบรรยายให้ความรู้โดยวิทยากร 1.2 กิจกรรมลำเปลี่ยนเรียนรู้ งบประมาณค่าใช้จ่าย ค่าวิทยากร 600 บาท 1 คน 5 ชั่วโมง = 3,000 บาท ค่าอาหารกลางวัน 50 บาท 50 คน 1 มื้อ = 2,500 บาท ค่าอาหารว่างและเครื่องดื่ม 25 บาท 50 คน 2 มื้อ = 2,500 บาท ค่าวัสดุอุปกรณ์การจัดกิจกรรม = 3,600 บาท ค่าป้ายประชาสัมพันธ์ 500 บาท ค่าเหมารถโดยสารไม่ประจำทาง 6,000 บาท 1 คัน 1 วัน = 6,000 บาท ค่าบำรุงสถานที่ 2,000 บาท และค่าใช้จ่ายเบ็ดเตล็ด ผลที่คาดว่าจะได้รับ 1. เยาวชนตระหนักถึงคุณค่าของความเป็นชาย/หญิง ในสังคม พัฒนาการทางเพศ การจัดการอารมณ์ สัมพันธภาพทางเพศ พฤติกรรมเสี่ยงทางเพศของวัยรุ่น การเสริมสร้างสุขภาพวัยรุ่น 2. เยาวชนมีความภาคภูมิใจในตนเองของวัยรุ่น และมีทักษะในการปฏิเสธต่อพฤติกรรมที่เสี่ยงต่อการดำรงชีวิต

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 ปรับแก้วิธีดำเนินงาน ใครไปทำอะไรที่ไหน อย่างไร ใส่รายละเอียดให้ชัดเจน และมีความสำคัญอย่างไร และเกิดประโยชน์อย่างไร กลุ่มเป้าหมายมีการคัดเลือกอย่างไร และเพิ่มเป้าหมายเด็กในชุมชน นอกโรงเรียนและแก้ไขตัวชี้วัดให้ครอบคลุมยิ่งขึ้น และการจัดกิจกรรมควรจัดในช่วงปิดภาคเรียน

 **4.1.11 โครงการขับเคลื่อนลดขยะที่ต้นทางและการบริหารจัดการขยะอินทรีย์ในครัวเรือนแบบยั่งยืน โดย องค์การบริหารส่วนตำบลคลองหรัง**

**นางณฐภัค ชูสง :** สำหรับโครงการขับเคลื่อนลดขยะที่ต้นทางและการบริหารจัดการขยะอินทรีย์ใน

**นักวิเคราะห์นโยบายและแผน** ครัวเรือนแบบยั่งยืน โดย องค์การบริหารส่วนตำบลคลองหรัง งบประมาณที่ขอรับการสนับสนุน 135,800 บาท มีวัตถุประสงค์ 1. เพื่อส่งเสริมให้แกนนำที่เข้ารับการอบรมนำความรู้ที่ได้รับไปปฏิบัติจริง เป็นตัวอย่างให้กับครัวเรือนที่รับผิดชอบ 2. เพื่อให้ผู้เข้ารับการอบรมมีความตระหนักในการคัดแยกขยะมูลฝอยและนำกลับมาใช้ประโยชน์ได้อย่างถูกต้อง 3. เพื่อสุขภาวะที่ดีของประชาชนตำบลคลองหรัง ตัวชี้วัดความสำเร็จ 1. ผู้เข้ารับการอบรมสามารถคัดแยกขยะเป็นร้อยละ 80 2.ผู้เข้ารับการอบรมมีความรู้ เรื่องการคัดแยกขยะ ร้อยละ 80 3. ประชาชนตำบลคลองหรังมีสุขภาพร่างกายแข็งแรงขึ้นลดปัญหาพาหะนำโรค ร้อยละ 80 กิจกรรมหลักและกิจกรรมย่อย 1. การอบรมให้ความรู้เกี่ยวกับสถานการณ์ณ์ขยะในปัจจุบัน และการขับเคลื่อนแนวทางการบริหารจัดการขยะในประเทศไทย งบประมาณ ค่าวิทยากร จำนวน 2 ชั่วโมง ๆ ละ 600 บาท เป็นเงิน 1,200 บาท 2. อบรมให้ความรู้เรื่อง “การขับเคลื่อนลดขยะต้นทาง (Zero Waste) ปลายทางขยะสร้างรายได้ชุมชนและการบริหารจัดการขยะต้นทางด้วยกลยุทธ์ 5 R แบบครบวงจรอย่างยั่งยืน การขับเคลื่อนลดขยะต้นทาง (Zero Waste) 5 R” งบประมาณ ค่าเดินทางไป - กลับ บ้านพักถึงสนามสนามบินดอนเมือง เป็นเงิน 1,000 บาท ค่าเครื่องบินวิทยากร ไป – กลับ เป็นเงิน 7,000 บาท ค่าที่พักวิทยากร จำนวน 1 คืน เป็นเงิน 1,200 บาท ค่าวิทยากร จำนวน 5 ชั่วโมง ๆ ละ 600 บาท เป็นเงิน 3,000 บาท ค่ารถรับ – ส่งวิทยากร เป็นเงิน 2,000 บาท ค่าเบี้ยเลี้ยงวิทยากร 400 บาท 3. อบรมให้ความรู้เรื่อง “การบริหารจัดการขยะอินทรีย์ในครัวเรือนแบบยั่งยืน” งบประมาณ ค่ากระเป๋าผ้าพร้อมเอกสาร 150 คน ๆ ละ 300 บาท เป็นเงิน 45,000 บาท ค่าเดินทางเหมาจ่ายให้กับผู้เข้ารับการอบรมจำนวน 150 คน ๆ ละ 100 บาท เป็นเงิน 15,000 บาท ค่าอาหารว่างและเครื่องดื่ม จำนวน 2 มื้อ ๆ ละ 50 บาท จำนวน 150 คน ๆ ละ 100 เป็นเงิน 15,000 บาท ค่าอาหารกลางวัน จำนวน 1 มื้อ ๆ ละ 300 บาท จำนวน 150 คน ๆ ละ 300 บาท เป็นเงิน 45,000 บาท และ4. การประเมินความรู้หลังอบรม สำหรับโครงการนี้เป็นโครงการที่ท่านนายกองค์การบริหารส่วนตำบลคลองหรังมีความประสงค์ที่จะเชิญวิทยากรจากเทศบาลตำบลเชียงรากน้อย อำเภอบางประอิน จังหวัดพระนครศรีอยุธยา ซึ่งเป็นผู้อำนวยการกงสาธารณสุขและสิ่งแวดล้อม และร่วมถึงการบริหารจัดการขยะอินทรีย์แบบยั่งยืน โดย นายพนมเทียน เส้งหวั่น ท้องถิ่นจังหวัดสงขลา

**ที่ประชุม :** ที่ประชุมมีมติให้ปรับเปลี่ยนวิทยากร และสามารถใช้วิทยากรในจังหวัดสงขลาได้หรือไม่ เพื่อให้เกิดความคุ้มค่า คุ้มทุน ใช้การลงพื้นที่ดีกว่าการอบรม การสร้างชุมชนต้นแบบ และกิจกรรมอื่น ๆ ที่คุ้มทุนจะดีกว่า ซื้ออุปกรณ์ในการอบรมดีกว่าใช้งบประมาณในการอบรม และงบประมาณซ้ำซ้อนกับงบปกติของ อปท. เพราะ อปท.มีการดำเนินการอยู่แล้ว ปรับกิจกรรมย่อยให้หลากหลาย เช่น การขับเคลื่อนลดขยะครัวเรือนแบบยั่งยืน มีการอบรม มีการสร้างต้นแบบ มีการประกวด และแยกรายละเอียดให้ชัดเจนในการดำเนินกิจกรรม

**4.1.12 โครงการเฝ้าระวังและแก้ไขปัญหาภาวะโภชนาการในศูนย์พัฒนาเด็กเล็กตำบลคลองหรัง โดย ศูนย์พัฒนาเด็กเล็กตำบลคลองหรัง**

**น.ส.ชุติมน แก้วรุ่งเรือง :** โครงการเฝ้าระวังและแก้ไขปัญหาภาวะโภชนาการในศูนย์พัฒนาเด็กเล็กตำบล

**ผู้ดูแลเด็ก ศพด.ต.คลองหรัง** คลองหรัง โดย ศูนย์พัฒนาเด็กเล็กตำบลคลองหรัง ขอสนับสนุนงบประมาณ กองทุนหลักประกันสุขภาพ องค์การบริหารส่วนตำบลคลองหรัง จำนวน 40,850 บาทโดยมีเป้าหมาย คือ กลุ่มเด็กเล็กและเด็กก่อนวัยเรียน จำนวน 16 คน มีวัตถุประสงค์ 1. เพื่อให้นักเรียนของศูนย์พัฒนาเด็กเล็กตำบลคลองหรังที่มีความเสี่ยงและภาวะทุพโภชนาการได้รับการเฝ้าระวังและติดตามทางโภชนาการ 2. เพื่อให้นักเรียนของศูนย์พัฒนาเด็กเล็กตำบลคลองหรังมีพัฒนาการด้านร่างกายและสมองเจริญเติบโต มีโภชนาการสมวัย 3. เพื่อให้ผู้ปกครองนักเรียนของศูนย์พัฒนาเด็กเล็กตำบลคลองหรังมีความรู้ ความเข้าใจด้านโภชนาการสำหรับเด็กเล็ก 0-5 ปี ตัวชี้วัดความสำเร็จ 1. นักเรียนศูนย์พัฒนาเล็กตำบลคลองหรัง จำนวน 16 คนได้รับการเฝ้าระวังและติดตามภาวะทุพโภชนาการ 2. นักเรียนศูนย์พัฒนาเด็กเล็กตำบลคลองหรัง จำนวน 16 คน มีน้ำหนัก ส่วนสูง เส้นรอบศีรษะตามเกณฑ์มาตรฐานของกรมอนามัย กระทรวงสาธารณสุข 3. ผู้ปกครองนักเรียนศูนย์พัฒนาเด็กเล็กตำบลคลองหรังจำนวน 16 คน มีความรู้ ความเข้าใจด้านโภชนาการเด็กเล็ก 0-5 ปี กิจกรรมหลักและกิจกรรมย่อย 1. จัดอบรมให้ความรู้ผู้ปกครองนักเรียนศูนย์พัฒนาเด็กเล็กที่มีปัญหาภาวะโภชนาการ จำนวน 16 คน งบประมาณ ค่าตอบแทนวิทยากร ซึ่งเป็นนักโภชนาการด้านอาหารจากโรงพยาบาลนาหม่อม จำนวน 2 ชั่วโมง ๆ ละ 600 บาท เป็นเงิน 1,200 บาท ค่าอาหารว่างและเครื่องดื่ม สำหรับกลุ่มเป้าหมายและผู้ดำเนินการ จำนวน 20 คน ๆ ละ 25 บาท จำนวน 1 มื้อ เป็นเงิน 500 บาท ค่าป้ายไวนิลโครงการ ขนาด 1.2 x 2.4 เมตร เป็นเงิน 430 บาท ค่าวัสดุอุปกรณ์การอบรม จำนวน 16 ชุด ๆ ละ 50 บาท เป็นเงิน 800 บาท 1.1 กิจกรรมย่อย ชั่งน้ำหนัก วัดส่วนสูงและแปรผลโยใช้กราฟแสดงเกณฑ์อ้างอิงการเจริญเติบโตสำหรับเด็ก 2-5 ปี ของกรมอนามัยก่อนอบรม 1.2 กิจกรรมย่อย จัดหาอาหารเสริมแก่เด็กที่มีภาวะทุพโภชนาการให้ได้รับอาหารที่เหมาะสม งบประมาณ ค่าอาหารเสริม จำนวน 16 คน ๆ ละ 15 บาท จำนวน 158 วัน เป็นเงิน 37,920 บาท 1.3 กิจกรรมย่อย ติดตาม ประเมินชั่งน้ำหนัก วัดส่วนสูงแปรผลโดยใช้กราฟเกณฑ์อ้างอิงการเจริญเติบโตสำหรับเด็ก 2-5 ปี หลังอบรม 1 เดือน ๆ ละ 1 ครั้ง (ตลอดระยะเวลาโครงการ คือ กุมภาพันธ์ 2563 – กันยายน 2563) ผลที่คาดว่าจะได้รับ 1. นักเรียนที่มีความเสี่ยงและมีภาวะโภชนาการได้รับการเฝ้าระวังและติดตามทางโภชนาการ 2. นักเรียนมีพัฒนาการด้านร่างกายและสมองเจริญเติบโต มีโภชนาการสมวัย 3. ผู้ปกครองนักเรียนมีความรู้ ความเข้าใจด้านโภชนาการสำหรับเด็กเล็ก 0-5 ปี

**ที่ประชุม :** ที่ประชุมมีมติให้ปรับเปลี่ยนแบบฟอร์มโครงการให้เป็นแบบฟอร์มปี 2561 แนบรายชื่อเด็กที่มีภาวะทุพโภชนาการ จำนวน 16 คน และแนบกำหนดการหากมีการอบรมผู้ปกครอง

 **4.1.13 โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง**

**น.ส.มะลิวรรณ แก้วรัตนะ :** โครงการพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ

**ผช.จพง.สาธารณสุข** องค์การบริหารส่วนตำบลคลองหรัง งบประมาณที่ขอรับการสนับสนุน 35,000 บาท โดยมีเป้าหมาย คือ คณะกรรมการกองทุนทุกชุด 1. คณะกรรมการบริหารกองทุนชุดใหญ่ 2. ชุดอนุกรรมการพิจารณากลั่นกรองโครงการ 3. อนุกรรมการติดตามและประเมินผลโครงการ 4. อนุกรรมการสนับสนุนการดูแลระยะยาวด้านสาธารณสุขสำหรับผู้ที่มีภาวะพึ่งพิง รวมแล้ว 28 คน โดยมีวัตถุประสงค์ 1. เพื่อพัฒนาศักยภาพคณะกรรมการบริหารระบบหลักประกันสุขภาพในพื้นที่ และแลกเปลี่ยนเรียนรู้ประสบการณ์ เพื่อการพัฒนากองทุน 2. เพื่อให้คณะกรรมการบริหารระบบหลักประกันสุขภาพในพื้นที่และเจ้าหน้าที่เข้าใจการบริหารกองทุนไปในทิศทางเดียวกัน 3. เพื่อเป็นการติดตามผลการดำเนินงานกองทุนสุขภาพระดับท้องถิ่นหรือพื้นที่ ตัวชี้วัดความสำเร็จ 1. คณะกรรมการบริหารระบบหลักประกันสุขภาพในพื้นที่และแลกเปลี่ยนเรียนรู้ประสบการณ์ในการดำเนินงานกองทุน ร้อยละ 80 2. คณะกรรมการบริหารกองทุนสามารถบริหารจัดการกองทุนฯ และมีการดำเนินงานอย่างมีประสิทธิภาพได้ครอบคลุม ร้อยละ 80 3. คณะกรรมการกองทุนได้ติดตามผลการดำเนินงานกองทุนสุขภาพระดับท้องถิ่นหรือพื้นที่ ร้อยละ 80 กิจกรรมหลักและกิจกรรมย่อย 1. กิจกรรมพัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง 1.1 กิจกรรมย่อย พัฒนาศักยภาพคณะกรรมการและเจ้าหน้าที่กองทุนหลักประกันสุขภาพ องค์การบริหารส่วนตำบลคลองหรัง งบประมาณ ค่าวิทยากร 600 บาท 2 คน 6 ชั่วโมง = 7,200 บาท ค่าอาหารกลางวัน 150 บาท 30 คน 1 มื้อ = 4,500 บาท ค่าอาหารว่าง 50 บาท 30 คน 2 มื้อ = 3,000 บาท ค่าเอกสารสำหรับการอบรม 150 บาท 30 คน = 4,500 บาท ค่าวัสดุ 15 บาท 30 ชุด = 450 บาท ค่าสถานที่ 10,000 บาท ค่าใช้จ่ายเบ็ดเตล็ด 5,350 บาท ผลที่คาดว่าจะได้รับ 1. คณะกรรมการกองทุนฯ สามารถเข้าใจในแนวทางบริหารกองทุนฯ อย่างมีประสิทธิภาพ 2. เกิดการแลกเปลี่ยนเรียนรู้ ประสบการณ์ดำเนินงานและทิศทางระบบหลักประกันสุขภาพในระดับท้องถิ่นหรือพื้นที่ 3. เกิดการติดตามผลการดำเนินงาน พร้อมเรื่องเล่าดี ๆ เกิดเครือข่ายความร่วมมือจากภาคีในการดำเนินสุขภาพชุมชนในระบบหลักประกันสุขภาพถ้วนหน้า

**ที่ประชุม :** ที่ประชุมมีมติเห็นควรอนุมัติโครงการเนื่องจากสอดคล้องตามวัตถุประสงค์ของโครงการ

**ระเบียบวาระที่ 5 เรื่องอื่น ๆ**

 ไม่มี

**ที่ประชุม** : รับทราบ

**เลิกประชุม เวลา 16.10 น.**

 (ลงชื่อ)............................................................. ผู้บันทึกรายงานการประชุม

 (นางสาวมะลิวรรณ แก้วรัตนะ)
 ผู้ช่วยเจ้าพนักงานสาธารณสุข

 (ลงชื่อ)............................................................. ผู้ตรวจรายงานการประชุม
 (นายวิสูตร์ กาญจนะพิน)
 กรรมการและเลขานุการ

(ลงชื่อ).............................................................
(นายภูวนาถ รัญเพ็ชร)
 ประธานอนุกรรมการพิจารณากลั่นกรองโครงการ